གྲུབ་མཐའི་རྣམ་བཤད་རང་གཞན་གྲུབ་མཐའ་ཀུན་དང་ཟབ་དོན་མཆོག་ཏུ་གསལ་བ་ཀུན་བཟང་ཞིང་གི་ཉི་མ་ལུང་རིགས་རྒྱ་མཚོ་སྐྱེ་དགུའི་རེ་བ་ཀུན་སྐོང་ཞེས་བྱ་བ་བཞུག་སོ།།

༄༅༅ན་མསྒྲར་སྭ་སྱཻ།བླ་མ་དང་ལྷག་པའི་ལྷརྗེ་བཙུན་མཁྱེན་པའི་གཏེར་དཀར་སེར་རྣམ་གསུམ་དབྱེར་མེད
པའི་ཞབས་ལ་གུས་པ་ཆེན་པོས་ཕྱག་འཚལ་ཞིང་སྐྱབས་སུདུ།མཆིའོ།།ཐུགས་རྗེ་གཞན་ལས་ཕུལ་གྱུར་རྒྱལ་བ་ཀུན་གྱིས
པད་དཀར་ལྷར་བསྔགས་ཉི་མའི་གཉེན།།གཙོར་གྱུར་སངསམྱི།རྒྱས་ཀུན་དང་འགྲོ་བའི་སྐྱབས་དངོས་སྤངས་རྟོགས་དམ་པའི་ཆོས།།
མཆོག་ཟུང་གཏད་རབས་བདུན་དང་རྒྱལ་སྲས་བརྒྱད་སོགསཐེག་གསུམ་དགེ་འདུན་སྡེ།།ཕུན་ཚོགས་མ་ལུས་འབྱུང་།།

།གནས་མཆོག་གསུམ་དབང་གི་རྒྱལ་པོ་དུས་ཀུན་གཙུག་ནེ་མཛེས།།རབ་མཛེས་རིན་ཆེན་ལྷུན་པོར་རྒྱུ་སྐར་བཀོད་ལྟེར་མཚན་དཔེས
རབ་སྦས་མཛེས་སྡུག་རྫོགས་པའི་སྐུ།།རབ་སྙེན་དཱུ།དཔྱངས་མ་ལུསེ་ཕང་འགྲོའི་དབྱངས་སུ་འགུག་ལྷར་གསུང་དཔྱངས་རེ་འ།འང་ཡན་ལག་དྲུག།ནུས་སྨྲས།
རབ་ཡངས་མཁའ་ལ་སྣོད་བཅུད་ཀུན་བཞིན་དམིགས་བྲལ་ཐུགས་ལ་མ་ལུས་ཆོས་ཀུན་ཆེས་བཀྲ་པའི།།རབ་འབྱམས་རྒྱལ་པ་ཡོངས་ཀྱི་ཡབ་གཅིག་འཇམ
མགོན་གཉིས་ཀྱེ་བྱང་ཆུབ་བོར་དུ་སྙིང་དབུས་བཞུགས།།མང་མང་རྒྱལ་ཀུན་བསྐྱེད་ཡུམ་དཔྱངས་ཅན་ཀྱེ།།དྲུང་དྲུང་སྙིང་ནས་དད་པ་འདི་དགོངས་ལ།།
ལ་མཛད་ཀླུ་སྒྲུབ་ཞབ།

མྱུར་མྱུར་བྱོན་ནས་མགྲིན་པའི་འོ་མཚོ་རུ།།འགྲིག་འགྲིག་སྙན་འགྱུར་ལེགས་བཤད་གླུར་ལོངས་ཤིག།།ཐུབ་བསྟན་བདག་པོ་རྒྱན་དྲུག་མཆོག་གཉིས་དང་།།ལྔ་བརྒྱའི་གཙུག་རྒྱན་ཇོ་བོ་ཡབ་སྲས
སོགས།།རང་གཞན་གྲུབ་མཐའ་རྒྱ་མཚོའི་མཐར་སོན་པའི།།རྒྱ་བོད་དེད་དཔོན་མཆོག་རྣམས་འགྲོ་བའི་མིག།རབ་འབྱམས་རྒྱལ་བའི་མཁྱེན་རབ་ཀུན་འདུས་བློ་གཏེར་ཉི་མ་བརྒྱ་ལས་ཆེས་གསལ་མཁས།།
བྱམས་བརྩེ་ལྷག་བསམ་བཟང་པོས་མཚན་སྙན་ཙམ་གྱིས་འགྲོ་འདྲེན་རྒྱལ་བ་ཀུན་གྱི་དངོས།།ཕྱོགས་བཅུར་ཐུབ་བསྟན་རྒྱས་པར་མཛད་པའི་གྲགས་དཀར་གདུགས་མཛེས་སྲིད་ཞིའི་གཙུག་ན་འཁོར།།
རྒྱལ་དབང་ཏོག་གི་སྤྱན་སྔར་སྨོན་བཞིན་ལེགས་གྲུབ་རྒྱལ་པ་གཉིས་པ་སྙིང་དབུས་བཞུགས།།ཀུན་མཁྱེན་རྒྱལ་ཚབ་འཛམ་གླིང་མཁས་གྲུབ་ཀྱི།།གཙུག་རྒྱན་ཀུན་མཁྱེན་དགེ་ལེགས་དཔལ་ལ་སོགས།།
སྲས་མཆོག་རྣམས་དང་འཁྲུངས་རབས་ཉིན་བྱེད་ཀྱི།།བསྟན་འདིའི་པད་ཚལ་བཞད་རྣམས་སྐྱེ་དགུའི་མགོན།།མཁྱེན་བརྩེ་ནུས་པར་སྲིད་ཞིའི་ཁམས་ན་མཚུངས་པ་མ་རྙེད་རྒྱལ་བ་ཀུན་གྱི་ཏོག།འཆད
རྩོ་དང་རྩོམ་ལ་དབྱངས་ཅན་མཁྱེན་གཏེར་ལ་སོགས་གཅིག་ཏུ་བྱས་ནའང་དཔེར་དཀའ་བའི།།སངས་རྒྱས་ཀུན་གྱི་རང་གཟུགས་ཕྱག་ན་པདྨ་བློ་བཟང་རྐྱལ་བའི་དབང་པོ་ཆེ།།སྤྲུལ་པའི་རབས་བཅས་ཞབས

སེན་ལྷ་མིའི་གཙུག་རྒྱན་ཁྱོད་ལ་སྙིང་ནས་འདུད།།ཕྱོགས་རེས་སྤྲོས་མིན་ལུང་རྟོགས་ཐུབ་པའི་བསྟན།།རྫོགས་པར་འགྲེལ་ཞིང་རང་བློའི་ཀུན་གསལ་མང་།།ཆོས་ཀུན་སྣང་བྱེད་རྒྱལ
བསྟན་བཅུ་གཉིས་བདག།སུམ་ཅུ་ལས་ལྷག་བཤེས་གཉེན་འཇམ་དབྱངས་དངོས།།རྒྱ་བོད་དྲོན་དབང་བྱེ་བའི་ལུང་རིགས་ཀྱི།།རླབོས་ཕྲེང་མང་དཀྲིགས་ཕྱི་ནང་གྲུབ་མཐའི་མཚོའི།།མཐར་སོན་ལེགས
བཤད་དབང་རྒྱལ་བཤད་སྒྲུབ་ཀྱི།།རྒྱལ་མཚན་རྩེར་སྟེན་དགོས་འདོད་ཆར་འབེབས་སྦྱིན།།ལ་ལ་ངེས་བྲལ་ཟེར་སྒྲོས་བསྒྲིགས་དང་གཞན་དག་ཚིག་དོན་གཉིས་ཀ་དམན།།ཁ་ཅིག་ཚིག་འགྲིག་དོན་འཁྲུལ
གྱུར་དང་ཕལ་ཆེར་མཁས་ཀྱང་སྐབས་འགར་འཁྱམས།།དེ་སོགས་མཁས་བླུན་འཁྱོག་པོའི་ལུགས་མང་མཐོང་ཚེ་ཚུལ་འདིར་མ་ལུས་པར།།གསལ་བྱེད་ཉི་འོད་འཕྲོ་བའི་རྒྱུ་བརྒྱས་འཇམ་དབྱངས་བཞད་པ
སྤྲོ་བར་གྱུར།།དེ་ལ་འདིར་ཤིང་རྟ་ཆེན་པོ་ཀླུ་སྒྲུབ་ཞབས་ཀྱིས།རྒྱ་མཚོ་གཅིག་གནས་གཉའ་ཤིང་བུ་ག་དང་།།རུས་སྦལ་མགྲིན་ཕྲད་པས་ཀྱང་ངན་འགྲོ་ལས།།མི་ཉིད་ཆེས་ཐོབ་དཀའ་བས་མི་དབང
གིས།།དམ་ཆོས་སྤྱད་པས་དེ་འབྲས་མཆིས་པར་མཛོད།ཅེས་དང་།རྗེ་བླ་མས་ཀྱང་།དལ་བའི་རྟེན་འདི་ཡིད་བཞིན་ནོར་ལས་ལྷག།འདི་འདྲ་རྙེད་པ་ད་རེ་ཙམ་ཞིག་ཡིན།།རྙེད་དཀའ་འཇིག་སླ

ནེམ་མཁའི་གློག་དང་འདྲ།།ཚུལ་འདི་བསམ་ནས་འཇིག་རྟེན་བྱ་བ་ཀུན།།སྦུན་པ་འཕྱར་པ་བཞིན་དུ་རྟོགས་གྱུར་ནས།།ཉིན་མཚན་ཀུན་ཏུ་སྙིང་པོ་ལེན་པ་དགོས།ཞེས་གསུངས་པ་ལྟར་རྙེད་དཀའ་བའི་དལ་འབྱོར
ཁྱད་པར་ཅན་རང་གཞན་གྱི་དོན་གང་སྒྲུབ་ནའང་འོང་བ་འདི་རྙེད་དུས།དུད་འགྲོ་དང་འཇིག་རྟེན་ཕལ་བའི་བྱ་བ་ཙམ་ལས་ཁྱད་མ་བྱུང་ན།རྟེན་ཁྱད་པར་ཅན་ཐོབ་པའི་སྙིང་པོ་མ་ལོན་པ་ཡིན་ཅིང་།ཡིད་བཞིན་གྱི་ནོར་བུ་ཟན
ཁམ་གཅིག་དང་བརྗེས་པ་ལྟ་བུ་ཡིན་པས།དེ་ལྟར་མ་སོང་བར་སྙིང་པོ་ཞིག་ལེན་དགོས་ཤིང་།དེ་ཡང་འཇིག་རྟེན་ཕྱི་མ་ཕན་ཆད་ཀྱི་དོན་ལ་ཞུགས་པ་ཞིག་དགོས་ལ།དེ་ཡང་ཤེས་རབ་བརྒྱ་པ་ལས།མཐོང་དང་མ་མཐོང
ཡོན་ཏན་འདི།།ཀུན་གྱི་རྩ་བ་ཤེས་རབ་ཡིན།།དེ་ལྟར་གཉིས་ཀ་སྒྲུབ་པའི་ཕྱིར།།དང་པོར་འབད་དེ་ཤེས་རབ་བསྐྱེད།ཅེས་གསུངས་པ་ལྟར་དངོས་སུ་མཐོང་བ་དང་མ་མཐོང་བའི་ཡོན་ཏན་ཐམས་ཅད་ཀྱི་རྩ་བ་ཤེས་རབ
ཡིན་པས་དེ་བསྐྱེད་དགོས་ཏེ།ཁྱད་པར་འཕགས་བསྟོད་ལས།བདག་ནི་སྟོན་པ་གཞན་སྦྱངས་ནས།།བཅོམ་ལྡན་ཁྱོད་ལ་སྐྱབས་སུ་མཆི།།དེ་ཅིའི་སླད་དུ་ཞེ་ན་ཁྱོད།།སྐྱོན་མི་མངའ་ལ་ཡོན་ཏན་ལྡན།།
ཞེས་དང་།ལྷ་ལས་ཕུལ་བྱུངགི་བསྟོད་པར།བདག་ནི་སངས་རྒྱས་ཕྱོགས་མི་འཛིན།།སེར་སྐྱ་སོགས་ལ་མི་སྡང་ཡང་།།གང་ཞིག་རིགས་པར་ལྡན་པའི་ཚིག།དེ་ཉིད་སྟོན་པར་ཡོངས་སུ་འཛིན།།

ཞེས་གསུངས་པ་ལྟར།རང་གཞན་གྱི་གྲུབ་མཐའི་སྐྱོན་ཡོན་རིག་པའང་ཤེས་རབ་ལ་རག་ལས་པའི་ཕྱིར་རོ།།དེ་ལ་རང་གཞན་གྱི་གྲུབ་མཐའི་ཁྱད་པར་ཤེས་དགོས་ཏེ།དེ་མ་ཤེས་ན་དེའི་སྐྱོན་ཡོན
འདི་ཞེས་མི་ཤེས་པའི་ཕྱིར་ཏེ།མཆོད་སྦྱིན་དང་ལྷས་སྦྱིན་གྱི་ཁྱད་པར་མ་ཤེས་པར་དེ་གཉིས་ཀྱི་བཟང་ངན་མི་ཤེས་པ་བཞིན་ནོ།།དེའི་ཕྱིར་ལང་གཤེགས་ལས།བློ་གྲོས་ཆེན་པོ་དེ་ལྟར་གྲུབ་པའི་མཐའི་ཚུལ་དང་།
བསྟན་པའི་མཚན་ཉིད་ལ་ཁྱོད་དང་བྱང་ཆུབ་སེམས་དཔའ་སེམས་དཔའ་ཆེན་པོ་གཞན་དག་གིས་བརྩོན་པར་བྱའོ།།ཞེས་གསུངས་པས་འདིར་རང་གཞན་གྱི་གྲུབ་པའི་མཐའི་རྣམ་བཞག་འཆད་པ་ལ་ཀླད་ཀྱི་དོན།གཞུང
གི་དོན།མཇུག་གི་དོན་གསུམ།དང་པོ་ལ།མཆོད་བརྗོད་དང་།ཉན་པར་བསྐུལ་ཞིང་རྩོམ་པར་དམ་བཅའ་བ་གཉིས།དང་པོ་ནི།གསེར་འོད་ལས།བཙུན་པ་བཅོམ་ལྡན་འདས་ལྷ་མོ་དབྱངས
ཅན་མ་ཆེན་མོ་བདག་གིས་ཀྱང་དགེ་སློང་ཆོས་སྨྲ་བ་དེའི་ཚིག་བརྒྱན་པའི་སླད་དུ་སློབ་པ་ཉེ་བར་བསྒྲུབ་པར་བགྱི།གཟུངས་ཀྱང་སྩལ་པར་བགྱི།སོགས་དང་བྲམ་ཟེ་ཤངས་ཀུས།དྲི་ཟའི་བུ་མོ་མངོན
བསྟོད་ཉིད་ཀྱི་རྣམ་ཐར་ཕུལ་བྱར་རྣམས།།གང་གི་ཡིད་ལ་དྲན་བྱེད་དེ་ལ་ངག་གི་དབང་ཕྱུག་སྩོལ།།ཞེས་དང་།མཁས་གྲུབ་ཆེན་པོ་ཨ་བྷྱས་ཀྱང་སྨན་དངགས་རྒྱལ་པོ་འཁོར་ལོ་འདི།།དེ་དོན་ལོ་ཕྱེད

བརྟེན་ནས་འཕེལ།།རྟེན་བྱེད་རྟ་དབྱངས་དང་མཚུངས་པར།།ཡུན་མི་རིང་བར་སྟེར་བར་བྱེད།།ཅེས་དང་།གྲུབ་དབང་དགེ་སློང་ཡིད་ཀྱི་ཤིང་རྟས་ཀྱང་།ཀླག་པ་ཙམ་གྱིས་དེའི་འབྲས་བུ།།གཞུང་ནི་བརྒྱ་རྣམས
འཛིན་པར་འགྱུར།།གང་ཞིག་འདོད་ན་ཉིན་རེ་ཞིང་།།ཤུ་ལོ་ཀ་ནི་བརྒྱ་རྣམས་རྩོམ།ཞེས་བསྔགས་བརྗོད་ཆེན་པོ་དུ་མ་བཤད་པ་ལྟར།ངག་གི་དངོས་གྲུབ་སྩོལ་པའི་ཆེད་དུ་ཆོས་སྨྲ་བ་པོས་རང་གི་ལྷག་པའི་ལྷ་ལྷ
མོ་དབྱངས་ཅན་མ་ལ་ཕྱག་འཚལ་བ་ནི།ན་མ་སྐཱར་སྭ་སྱེ་ཞེས་པའོ།།དོན་ནི་ན་མཿཕྱག་འཚལ་སྭ་རཿདབྱངས་པ་ཏཱི་ལྡན་མ་ལ་བར་རྐྱེན་ས་ཀ་མ་བྱིན་པར་རྣམ་དབྱེ་བཞི་པ་དེ་བྱིན་ཏེ་མཚམས་སྦྱར་བས།ན་མ་སྒྲར
སྭ་དྱེ་ཞེས་པ་འགྲུབ་སྟེ།འདིའི་གཟུངས་སྔགས་མང་པོ་ལས་ཀྱང་དེ་ལྟར་བྱུང་ལ།ཡང་ས་ཀ་བྱིན་ན་སྥ་ར་སྭ་སྦྱི་འགྲུབ་པོ།།ལྷ་མོ་འདིའི་ངོ་བོ་ནི་སངས་རྒྱས་ཐམས་ཅད་ཀྱི་ཡུམ་ཤེར་ཕྱིན་མ་ཡིན་ལ།རྣམ་པ་ནི་སྣ་ཚོགས
སུ་སྟོན་ཏེ།རྒྱལ་བ་གོང་མའི་གསུང་ལས།ཙ་མུཎྜི་སོགས་མིང་བརྒྱ་མཚན་སྟོང་མ།ཞེས་གསུངས་པ་ལྟར་ཚངས་མ་ཁྱབ་འཇུག་མ་དབང་མོ་གཤིན་རྗེའི་ལྕམ་ཙ་མུརྟི་དྲི་ཟ་དམ་བུ་རའི་ཆུང་མ་དབྱངས་ཅན་མ་ཝཱ་གླུ་གནོད།།
སྦྱིན་སོགས་འཇིག་རྟེན་པ་དུ་མའི་རྣམ་པ་དང་།སངས་རྒྱས་བྱང་སེམས་སྐྱེས་བུ་ཟུང་བཞི་དཀྱིལ་འཁོར་གྱི་འཁོར་ལོ་སོགས་འཇིག་རྟེན་ལས་འདས་པ་མཐའ་ཡས་པའི་རྣམ་པ་སྟོན་ཅིང་།གནས་ཀྱང་མཚོ་འགྲམ་

བྲག་རི་རི་ཕུག་སོགས་སྣ་ཚོགས་ལ་གནས་ནས་གདུལ་བྱ་ཐམས་ཅད་ཀྱི་དོན་ཐམས་ཅད་སྒྲུབ་པར་བཤད་པའི་ཕྱིར་ཏེ།ཀཽ་དི་རྒྱས་གཤིན་རྗེའི་སྲིང་མོར་ལུས་སྟོན་ཅིང་།།རྟག་ཏུ་དར་གོས་སྔོན་པོ
བསྣམས།།མཛེས་དང་མི་མཛེས་ལུས་སྟོན་ཅིང་།ཞེས་པ་ནས།འཇིག་རྟེན་མཐུན་པར་གཟུགས་སྟོན་ཅིང་།ཞེས་དང་།ཡང་དེ་ཉིད་ཀྱིས།ཕྱག་འཚལ་བཅོམ་ལྡན་དབྱངས་ཅན་མཆོག།ཟུང་བཞི་ཡ་བརྒྱད
དབྱངས་ཅན་མཆོག།ནས།ཧ་རི་ཚིག་འཆང་དབྱངས་ཅན་མཆོག།མ་མོ་ཀུན་མཆོག་དབྱངས་ཅན་མཆོག།ཚོགས་བདག་ལྷ་མོ་དབྱངས་ཅན་མཆོག།གནོད་སྦྱིན་ཀུན་ཀྱང་དབྱངས་ཅན་མཆོག།ཅེས་དང་།གནས
ཀྱང་སློབ་དཔོན་ཀཽ་དི་ནྱས།།པར་འགའ་རི་དང་བྲག་ལ་གནས།།བར་འགའ་ཕུག་དང་ཆུ་བོའི་འགྲམ།།ནས།།རྟག་ཏུ་ལྷ་མོ་དེ་མཆོད་ན།།ཐམས་ཅད་དུས་སུ་འཇིག་རྟེན་སྐྱོང་།ཞེས་དང་།སེམས་ཅན་གང་དག་ཅི་འདོད་པ།།
དེ་ཀུན་པསམ་པ་མྱུར་དུ་སྐོངས།ཞེས་སོགས་གསུངས་པའི་ཕྱིར།རྨོངས་ཞེན་གྱིས་བསྟོད་པ་དང་མི་འདྲ་ལ།དཀོན་མཆོག་ཏཱ་ལར་འཇིག་རྟེན་པར་བཤད་པ་ཡང་དེས་ཤེས་པར་གྱིས།དེ་ནས་གདུལ་བྱའི་ཁམས་བཞིན་གསང
གསུམ་བརྟན་གཡོའི་གར།།རབ་བསྒྱུར་མཐའ་ཡས་ཟབ་རྒྱས་ཆོས་ཀྱི་སྒོ།།མང་ཕྱེ་རྟེན་འབྱུང་གཏམ་གྱིས་ཀུན་མཁྱེན་ལམ།།སྟོན་མཛད་ཤཱ་ཀ་སེང་བརྒྱུད་པར་བཅས་ཕྱག་འཚལ།ཞེས་ཤོ་ལོ་ཀ་གཅིག་གིས་སྟོན་པ

འཁོར་བཅས་ལ་ཕྱག་འཚལ་ཏེ།འདི་ནི་མཁས་དབང་དཎཱིས།ཤིས་བརྗོད་ཕྱག་བྱ་དངོས་པོ་ནི།།ངེས་པར་བསྟན་པའང་དེ་ཡི་སྒོ།།ཞེས་བསྟན་བཅོས་རྩོམ་པ་ལ་སྒོ་ལྟ་བུ་ནི་ཤིས་བརྗོད་དང་།ཕྱག་དང་།དངོས་པོ
ངེས་བསྟན་གསུམ་གང་རུང་བྱས་ནས་འཇུག་པར་བཤད་པ་ལས།འདིར་ཕྱག་འཚལ་བ་གཙོ་བོར་བྱས་ལ་ཤིས་བརྗོད་དང་དངོས་པོ་ངེས་བསྟན་དུའང་དོན་གྱིས་འགྲོ་སྟེ།།བསྟན་བཅོས་ཀྱི་ལུས་དང་མཐུན་པར་རང་གི་སྟོན
པའི་ཁྱད་པར་དང་།བསྟན་པ་དང་གཞི་ལམ་འབྲས་གསུམ་ཀུན་ཚང་བར་བསྟན་པའི་སྒོ་ནས་བསྟོད་ཅིང་།ཤུགས་ལ་འགྲོ་བ་ཀུན་ལའང་ཁྱོད་ལྟ་བུའི་དངོས་པོ་དེ་མཛོད་ཅིག་ཅེས་འདོད་དོན་ཞུ་ཞིང་དེ་ཤིས་བརྗོད་དུ
སོང་བས་སོ།།དངོས་སུ་མི་གསལ་ཡང་བསམ་པས་འགྲུབ་པ་མང་སྟེ།དཔལ་ཆོས་ཀྱི་གྲགས་པས།མ་བརྗོད་ནའང་ཡང་འདོད་པས་ཁྱབ།ཅེས་གསུངས་པས་སོ།།དངོས་པོ་ངེས་བསྟན་ལ་ལུས་ཡིན་མིན
གཉིས་ཡོད་ལས།དེ་ཡིན་ཀྱང་བསྟན་བཅོས་ཀྱི་ལུས་མདོར་བསྟན་མིན་པས་སྐབས་སུ་མ་བབས་པར་ཡང་མི་འགྱུར་རོ།།དགོས་པ་ནི།འགྲེལ་པ་དོན་གསལ་ལས།འཕགས་པ་བྱམས་པ་རང་ཉིད་དམ་པའི་སྤྱོད་པ
དང་མཐུན་པར་རབ་ཏུ་བསྟན་པའི་ཕྱིར།ཞེས་སོགས་ལྟར་སྐྱེས་བུ་དམ་པའི་མཛད་པ་དང་མཐུན་པ་དང་ལྷ་ལས་ཕུལ་བྱང་གི་བསྟོད་པར།སྙིང་ནས་དད་དམ་ཇི་ལྟར་དགའ་བ་དང་།།ཐེ་ཚོམ་གྱིས་སམ་གཞན་གྱི་ངོར་ཡང་རུང་།

གང་ཞིག་ཐུབ་དབང་ལ་ནི་ཕྱག་བྱེད་པ།།དེས་ནི་ལྷ་ཡི་བདེ་སོགས་ཕུལ་བྱུང་ཐོབ།།ཅེས་དང་།མདོ་ལས།སྐྱ་བས་སོང་བསོད་ནམས་གཟུགས་ཡོད་ན།།སྟོང་གསུམ་འདི་ཡང་སྣོད་དུ་ཆུང་།ཞེས་གསུངས
པཔ་ལྟེར་བསོད་ནམས་ཀྱི་ཚོགས་རྒྱ་ཆེན་པོ་བསགས་པའི་ཆེད་དང་།རྒྱ་ཆེར་རོལ་བ་ལས།བསོད་ནམས་ལྡན་པའི་མི་ཡི་བསམ་པ་རྣམས་ཀྱང་འགྲུབ།།བདུད་བཅོམ་ནས་ནི་མྱུར་དུ་བྱང་ཆུབ་མཆོག་རེག་འགྱུར།ཞེས་གསུངས
པ་ལྟལྟར།སྔོན་སངས་རྒྱས་དང་དགྲ་བཅོམ་པ་ལ་བསྙེན་བཀུར་བྱས་པས་སྨོན་པ་དང་བསམ་པ་གྲུབ་པའི་ལོ་རྒྱུས་དང་།མུ་སྟེགས་རླུང་ཞགས་གྲུབ་པས་སངས་རྒྱས་འཁོར་བཅས་ཀྱི་ཡོན་ཏན་གང་ཡང་མི་ཤེས་ཀྱང་།དགེ་སློང་གི
ཆོས་གོས་ཀྱི་ཚལ་བུ་སྐེ་ལ་བཟུང་བས།གནོད་སྦྱིན་འབྱུང་པོ་དུ་མས་གཙོ་མ་ནུས་པར་བཤད་པ་ལྟར།ཆོས་མཐུན་གྱི་གནས་སྐབས་དང་མཐར་ཐུག་གི་བསམ་པ་འགྲུབ་ཅིང་།བར་ཆད་མི་འབྱུང་བའི་དགོས་པ་སོགས་ཤིན་ཏུ
མང་སྟེ།འདི་དག་ལ་ཚིག་ཙམ་མ་ཡིན་པར་གོ་བ་ལེགས་པར་ཆགས་ནས་ལན་རེ་དད་ནའང་ཕན་ཡོན་མཐའ་ཀླས་ཏེ།མཚན་ཙམ་བརྗོད་པའི་ཕན་ཡོན་དེ་སྐྱེད་རེ་བཤད་པས་སོ།།ཇི་སྐད་དུ་སངས་རྒྱས་ཐམས་ཅད་ཀྱི་ཡོན
ཏན་དང་ཡེ་ཤེས་བསམ་གྱིས་མི་ཁྱབ་པར་འཇུག་པའི་མདོ་ལས།ཐ་ན་དུད་འགྲོའི་སྐྱེ་གནས་སུ་སོང་བ་ཡང་རུང་སྟེ་གནོད་སེམས་ཀྱི་སེམས་དང་ལྡན་པའམ།དང་བའི་སེམས་དང་ལྡན་པའང་རུང་།གང་དག་གིས་དེ་ལ

སངས་རྒྱས་ཞེས་བྱ་བའམ།དེ་བཞིན་གཤེགས་པ་ཞེས་བྱ་བའམ།འཇིག་རྟེན་གྱི་མགོན་པོ་ཞེས་བྱ་བའམ།ཐམས་ཅད་མཁྱེན་པ་ཞེས་བྱ་བའི་སྒྲ་ཐོས་པ་དེ་དག་དགེ་བའི་རྣ་བའི་དབང་པོ་རྣམ་པར་དག་པར་འགྱུར།ཞེས
དང་།ཡང་མདོ་དེ་ཉིད་ལས།འཇམ་དཔལ་སེམས་ཅན་རྣམས་ཀྱིས་དེ་བཞིན་གཤེགས་པ་ལ་དམིགས་པ་ཡིད་ལ་བྱེད་པ་ཇི་སྙེད་འབྱུང་བ་དེ་སྙེད་ཀྱི་བསྐལ་པར་སེམས་ཅན་དམྱལ་བ་དང་།དུད་འགྲོ་དང་།ཡི་དྭགས་དང་།
གཤིན་རྗེའི་འཇིག་རྟེན་དུ་སྐྱེ་བའི་རྒྱུན་ཆད་ཅིང་ལྡོག་སྟེ།འཇམ་དཔལ་དེ་ལྟར་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ནི་ཡོན་ཏན་ཚད་མེད་པ་དང་ལྡན་ཏེ།དེ་བཞིན་གཤེགས་པ་གཅིག་ལ
དམིགས་པའི་ཡོན་ཏན་གྱི་མཐའ་ཡངབྱང་ཆུབ་སེམས་དཔའ་སེམས་དཔའ་ཆེན་པོ་རྣམ་པར་ཐར་པ་དང་།ཏིང་ངེ་འཛིན་བསམ་གྱིས་མི་ཁྱབ་པ་ལ་གནས་པ་རྣམས་ཀྱིས་ཀྱང་བསྐལ་པ